Forțele speciale australiene au ucis cu sânge rece 39 de civili în Afganistan: "Puneau lângă trupurile neînsuflețite arme, pentru a avea justificări pentru crime".
39 de civili au fost uciși în Afganistan între 2006 și 2016. Faptele soldaților australieni pot fi încadrate ca fiind crime de război. Crimele erau mușamalizate, iar indicii false erau plantate lângă trupuri.
Forțele Speciale australiene au ucis 39 de cetățeni afgani, se arată în raportul Brereton, un document ce analizează o perioadă de 10 ani, între 2006 și 2016. Faptele sunt încadrate ca fiind crime de război, transmite The Guardian.Timp de patru ani, Generalul-maior judecător Paul Brereton a investigat acuzațiile conform cărora un mic grup din cadrul Special Air Service (SAS – Forțele aeriene speciale) și un regiment de comando au ucis și maltratat 39 de civili afgani. În unele cazuri, soldații ar fi tăiat gâtul unor victime, lăudându-se cu faptele lor și ținând chiar și o numărătoare.Brereton a numit acțiunile ca fiind "rușinoase și o trădare profundă" din partea Forțelor de apărare australiene.În raportul Brereton scrie:"De obicei, un comandant de patrulă ar fi luat o persoană captivă și un soldat nou venit și ar fi ordonat soldatului să ucidă captivul. Erau plasate indicii false ale unei așa zice răfuieli și se crea o poveste care să acopere faptele ilicite pentru raportul operațional, dar și pentru a evita controale nedorite.Soldații puneau lângă trupurile neînsuflețite arme, stații radio sau un alt tip de echipamente, pentru a avea o justificare pentru crime. Comandantul Forțelor de apărare australiene, generalul Angus Campbell a promis să ia măsuri pentru faptele descrise în raportul Brereton, catalogând descoperirile despre conduita soldaților australieni ca fiind "rușinoase", "tulburătoare" și "îngrozitoare".